Proiect

**GUVERNUL REPUBLICII MOLDOVA**

**H O T Ă R Î R E** nr. \_\_\_\_\_\_\_\_

din \_\_\_\_\_\_\_\_\_\_\_\_\_\_\_\_\_\_\_

Chişinău

**Cu privire la aprobarea proiectului de lege pentru**

**modificarea Codului contravenţional al Republicii Moldova**

**nr. 218 – XIV din 24 octombrie 2008**

Guvernul HOTĂRĂŞTE:

 Se aprobă şi se prezintă Parlamentului spre examinare proiectul de lege cu privire la modificarea Codului contravenţional al Republicii Moldova nr. 218 – XIV din 24 octombrie 2008 (Monitorul Oficial al Republicii Moldova, 2009, nr. 3-6, art.15).

**Prim-ministru Iurie LEANCĂ**

Contrasemnează:

Viceprim-ministru,

Ministru al economiei Valeriu LAZĂR

 Ministru al finanţelor Anatol Arapu

Ministru al justiţiei Oleg EFRIM

Proiect

**LEGE**

**pentru modificarea Codului contravenţional al Republicii Moldova**

 **nr. 218 – XIV din 24 octombrie 2008 (Monitorul Oficial al Republicii Moldova, 2009, nr. 3-6, art.15)**

**Parlamentul adoptă prezenta lege organică.**

**Articol unic** – Codul contravenţional al Republicii Moldova nr. 218 – XIV din 24 octombrie 2008 (Monitorul Oficial al Republicii Moldova, 2009, nr. 3-6, art.15) cu modificările şi completările ulterioare, se modifică după cum urmează:

**1.** Art. 273:

aliniatul (5) se exclude;

după aliniatul (9) se completează cu aliniatul (9′) cu următorul cuprins:

„(9′) Organizarea comerţului din mînă în locuri neautorizate de autorităţile administraţiei publice locale, inclusiv pe teritoriul pieţei

se sancţionează cu amendă de la 200 la 300 de unităţi convenţionale.”;

aliniatul12):

 la alineatul (1) sintagma „întreprinderilor de alimentaţie publică” se substituie cu sintagma „structurilor de primire turistică”;

 la litera a), sintagma „în sfera alimentaţiei publice” se substituie cu cuvîntul „turistice”; iar cuvîntul „comerciale” din litera a), b) şi c) se substituie cu cuvîntul „turistice”;

**2.** Art. 274:

aliniatul (5) se exclude;

**3.** Art. 400:

 la aliniatul (1), după sintagma „art.272” se include sintagma „art. 273, alin.(9′)”, iar din sintagma „art.274 aliniatul (1), (5)” aliniatul (5) se exclude .

**Preşedintele Parlamentului**

**NOTĂ INFORMATIVĂ**

**la proiectul de lege pentru modificarea Codului contravenţional**

**al Republicii Moldova nr. 218 – XIV din 24 octombrie 2008**

Este de notat, că prin art. XXXVII al Legii nr. 324 din 23.12.2013 pentru modificarea şi completarea unor acte legislative (în vigoare din 1 ianuarie 2014), cadru legislativ care stabileşte politica fiscală pentru anul 2014, s-au operat amendamente la art. 11 al Legii nr. 231 din 23.09.2010 cu privire la comerţul interior în partea ce ţine de prestarea serviciilor de alimentaţie publică. Menţionăm, că normele vizate se referă la excluderea atribuirii categoriilor de deservire pentru unităţile de alimentaţie publică, cu excepţia celora care sunt încadrate în structuri de primire turistică. Reglementarea respectivă a fost exclusă urmare practicii internaţionale, care denotă clasificarea unităţilor de alimentaţie publică doar pe tipuri (restaurant, cafenea, bar, etc.), precum şi întru eliminarea constrîngerilor în dezvoltarea mediului de afaceri în vederea diminuării numărului actelor permisive pentru lansarea afacerii. Această situaţie se referă la existenţa pînă în prezent a obligativităţii deţinerii certificatului de atribuire a categoriilor de deservire pentru unităţile de alimentaţie publică, eliberat de către autorităţile administraţiei publice locale.

Concomitent, Legea nr. 324 din 23.12.2013, în articolul dispoziţii finale, prevede un termen de 2 luni de la data publicării, pentru prezentarea în Parlament a propunerilor privind aducerea legislaţiei în vigoare în concordanţă cu prezenta lege. Urmare acestei norme, se impune modificarea alin. (12) din art. 273 al Codului contravenţional în partea ce ţine de prezenţa certificatului de atribuire a categoriilor de deservire pentru unităţile de alimentaţie publică. Astfel, se specifică, că sancţiunile administrative se aplică doar pentru încălcarea regulilor de atribuire a categoriilor de deservire doar pentru activitatea structurilor de primire turistică. Concomitent, se propune excluderea alin. (5), deoarece aceasta a fost aplicabilă atîta timp cît era în vigoare norma privind obligativitatea transferului în tranzacţiile comerţului cu ridicata.

O altă modificare a prevederilor Codului contravenţional ţine de sancţionarea administrativă a comerţului din mînă (stradal). La moment, sancţiunea respectivă se aplică pentru desfăşurarea acestui tip de comerţ doar pe teritoriul pieţei (art. 274, alin. (5)), iar asupra persoanelor fizice care practică comerţul din mînă în afara pieţei, sancţiunea vizată nu se aplică. În acest context şi la solicitarea specialiştilor din cadrul Primăriei mun. Chişinău şi a Curţii de Conturi, se propune de a transfera norma respectivă în art. 273 „Încălcarea regulilor de comerţ” cu scopul sancţionării comerţului din mînă, indiferent de locul unde acesta se practică – pe teritoriul pieţei sau în alt loc. Se propune ca contravenţiile specificate să fie constatate şi examinate de către Ministerul Afacerilor Interne.

**Octavian CALMÎC,**

**viceministru**